CELEX: 32012R0594
Language: da
Date: 2012-07-05 00:00:00
Title: Kommissionens forordning (EU) nr. 594/2012 af 5. juli 2012 om ændring af forordning (EF) nr. 1881/2006 for så vidt angår grænseværdierne for de forurenende stoffer ochratoksin A, ikke-dioxinlignende PCB'er og melamin i fødevarer  EØS-relevant tekst

6.7.2012   
            
            
               DA
            
            
               Den Europæiske Unions Tidende
            
            
               L 176/43
            
         KOMMISSIONENS FORORDNING (EU) Nr. 594/2012
   af 5. juli 2012
   om ændring af forordning (EF) nr. 1881/2006 for så vidt angår grænseværdierne for de forurenende stoffer ochratoksin A, ikke-dioxinlignende PCB'er og melamin i fødevarer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler (1), særlig artikel 2, stk. 3, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1881/2006 (2) blev der fastsat grænseværdier for bestemte forurenende stoffer i fødevarer.
            
         
               (2)
            
            
               Ved Kommissionens forordning (EU) nr. 1259/2011 (3), som ændrede forordning (EF) nr. 1881/2006, blev der fastsat nye grænseværdier for ikke-dioxinlignende PCB'er med virkning fra den 1. januar 2012. Det bør fastsættes, at disse grænseværdier ikke gælder for fødevarer, der lovligt er markedsført inden denne dato.
            
         
               (3)
            
            
               Ved Kommissionens forordning (EU) nr. 105/2010 (4), som ændrede forordning (EF) nr. 1881/2006, blev der fastsat en endelig, lavere grænseværdi for ochratoksin A i krydderier, som angiveligt kan opnås ved at anvende god praksis. For at give de krydderiproducerende lande mulighed for at iværksætte forebyggende foranstaltninger og for ikke at afbryde handelen i urimeligt omfang fastsattes der ved nævnte forordning desuden en højere grænseværdi til anvendelse i en begrænset periode. Ved forordningen fastsattes det endvidere, at der skulle foretages en vurdering af, hvad de forskellige producentlande i verden kunne opnå med hensyn til at reducere ochratoksin A-indholdet ved at anvende god praksis. Denne vurdering skulle foretages, inden den lavere grænseværdi for ochratoksin A trådte i kraft. Om end man har kunnet konstatere betydelige forbedringer i anvendelsen af god praksis i de forskellige producentlande i verden, er det endnu ikke muligt konsekvent at overholde den planlagte lavere grænseværdi for ochratoksin A i Capsicum-arter. Anvendelsen af den lavere grænseværdi bør derfor udskydes for Capsicum spp.
            
         
               (4)
            
            
               Hvedegluten produceres som et biprodukt ved fremstilling af stivelse. Der er fremlagt dokumentation for, at det, navnlig i slutningen af oplagringsperioden, ikke længere er muligt at overholde den nuværende grænseværdi for ochratoksin A i hvedegluten, selv ved omhyggelig anvendelse af god praksis med hensyn til oplagring, muligvis på grund af ændringerne i klimaforholdene. Den nuværende grænseværdi bør derfor ændres til en værdi, som det er muligt at overholde ved anvendelse af god praksis, og som stadig sikrer et højt sundhedsbeskyttelsesniveau.
            
         
               (5)
            
            
               Den 4. april 2006 vedtog Ekspertpanelet for Forurenende Stoffer i Fødevarekæden, der er nedsat af Den Europæiske Fødevaresikkerhedsautoritet (EFSA), efter anmodning fra Kommissionen en opdateret videnskabelig udtalelse om ochratoksin A i fødevarer (5) i overensstemmelse med de seneste videnskabelige oplysninger og fastsatte det tolerable ugentlige indtag (TWI) til 120 ng/kg legemsvægt. Jf. konklusionerne i EFSA's udtalelse vil der med de relevante ændringer vedrørende ochratoksin A i henhold til denne forordning fortsat være sikret et højt sundhedsbeskyttelsesniveau.
            
         
               (6)
            
            
               Den 18. marts 2010 vedtog EFSA efter anmodning fra Kommissionen en videnskabelig udtalelse om melamin i fødevarer og foder (6). Autoritetens undersøgelsesresultater viser, at eksponering for melamin kan føre til dannelse af krystaller i urinvejene. Krystallerne forårsager proksimale tubulære skader og er blevet set hos dyr og børn som følge af hændelser, hvor foder og modermælkserstatning er blevet bevidst forurenet med melamin, hvilket i nogle tilfælde har medført dødsfald. Codex Alimentarius-Kommissionen har fastsat grænseværdier for melamin i fødevarer og foder (7). Disse grænseværdier bør indføjes i forordning (EF) nr. 1881/2006 for at beskytte folkesundheden, idet de pågældende niveauer er i overensstemmelse med konklusionerne i EFSA's udtalelse.
            
         
               (7)
            
            
               Forordning (EF) nr. 1881/2006 bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   Ændringsbestemmelser
   Forordning (EF) nr. 1881/2006 ændres således:
   
               1)
            
            
               I artikel 11, stk. 1, foretages følgende ændringer:
               
                           a)
                        
                        
                           Hovedet affattes således:
                           "Denne forordning finder ikke anvendelse på produkter, der lovligt er markedsført inden de i litra a)-f) angivne datoer i overensstemmelse med de på de respektive datoer gældende bestemmelser:".
                        
                     
                           b)
                        
                        
                           Følgende indsættes som litra e) og f):
                           
                                       "e)
                                    
                                    
                                       1. januar 2012 for så vidt angår de i bilagets del 5 fastsatte grænseværdier for ikke-dioxinlignende PCB'er
                                    
                                 
                                       f)
                                    
                                    
                                       1. januar 2015 for så vidt angår den i bilagets punkt 2.2.11 fastsatte grænseværdi for ochratoksin A i Capsicum spp."
                                    
                                 
                     
         
               2)
            
            
               Bilaget ændres som angivet i bilaget til nærværende forordning.
            
         Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra ikrafttrædelsesdatoen, med undtagelse af bestemmelserne i bilagets punkt 2.2.11, som anvendes fra den 1. juli 2012.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. juli 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 37 af 13.2.1993, s. 1.
   
      (2)  EUT L 364 af 20.12.2006, s. 5.
   
      (3)  EUT L 320 af 3.12.2011, s. 18.
   
      (4)  EUT L 35 af 6.2.2010, s. 7.
   
      (5)  EFSA's Ekspertpanel for Forurenende Stoffer i Fødevarekæden; Videnskabelig udtalelse om ochratoksin A i fødevarer, EFSA journal 2006; 365:1-56. Tilgængelig online: http://www.efsa.europa.eu/en/efsajournal/doc/365.pdf
   
      (6)  EFSA's Ekspertpanel for Forurenende Stoffer i Fødevarekæden og EFSA's Ekspertpanel for Materialer, der Kommer i Berøring med Fødevarer, Enzymer, Smagsstoffer og Hjælpestoffer, der Anvendes i Fødevarer; videnskabelig udtalelse om melamin i fødevarer og foder. EFSA Journal 2010; 8(4):1573. [145 sider]. doi:10.2903/j.efsa.2010.1573. Tilgængelig online: www.efsa.europa.eu
   
      (7)  Rapport om det 33. møde i det fælles FAO/WHO-program for fødevarestandarder, Codex Alimentarius-Kommissionen, Genève, Schweiz, den 5.-9. juli 2010 (ALINORM 10/33/REP).
   
      BILAG
      Bilaget til forordning (EF) nr. 1881/2006 ændres således:
      
                  1)
               
               
                  I punkt 2.2, Ochratoksin A, foretages følgende ændringer:
                  
                              a)
                           
                           
                              Punkt 2.2.2 affattes således:
                              
                                          »2.2.2.
                                       
                                       
                                          Alle produkter fremstillet på basis af uforarbejdet korn, herunder forarbejdede kornprodukter og korn bestemt til direkte konsum, undtagen de i punkt 2.2.9, 2.2.10 og 2.2.13 angivne fødevarer
                                       
                                       
                                          3,0«
                                       
                                    
                        
                              b)
                           
                           
                              Punkt 2.2.11 affattes således:
                              
                                          »2.2.11.
                                       
                                       
                                          Krydderier, herunder tørrede krydderier
                                       
                                       
                                           
                                       
                                    
                                          
                                             Piper spp. (frugter deraf, herunder hvid og sort peber)
                                          
                                             Myristica fragrans (muskatnød)
                                          
                                             Zingiber officinale (ingefær)
                                          
                                             Curcuma longa (gurkemeje)
                                       
                                       
                                          15 μg/kg
                                       
                                    
                                          
                                             Capsicum spp. (tørrede frugter deraf, hele eller formalede, herunder chili, chilipulver, cayenne og paprika)
                                       
                                       
                                          30 μg/kg indtil den 31.12.2014
                                          15 μg/kg fra den 1.1.2015
                                       
                                    
                                          Krydderiblandinger indeholdende et af ovennævnte krydderier
                                       
                                       
                                          15 μg/kg«
                                       
                                    
                        
                              c)
                           
                           
                              Følgende indsættes som punkt 2.2.13 efter punkt 2.2.12:
                              
                                          »2.2.13.
                                       
                                       
                                          Hvedegluten, der ikke sælges direkte til forbrugeren
                                       
                                       
                                          8,0«
                                       
                                    
                        
            
                  2)
               
               
                  Følgende indsættes som del 7 (Melamin og strukturelle analoger heraf):
                  »Del 7:   Melamin og strukturelle analoger heraf
                  
                  
                              Fødevare
                           
                           
                              Grænseværdi
                              (mg/kg)
                           
                        
                              7.1.
                           
                           
                              Melamin
                           
                           
                               
                           
                        
                              7.1.1.
                           
                           
                              Fødevarer, undtagen modermælkserstatninger og tilskudsblandinger til spædbørn og småbørn (1)
                              
                           
                           
                              2,5
                           
                        
                              7.1.2.
                           
                           
                              Modermælkserstatninger og tilskudsblandinger til spædbørn og småbørn i pulverform
                           
                           
                              1
                           
                        
            
         (1)  Grænseværdien gælder ikke for fødevarer, for hvilke det kan dokumenteres, at et melaminindhold på over 2,5 mg/kg er resultatet af godkendt anvendelse af cyromazin som insekticid. Indholdet af melamin må ikke overstige indholdet af cyromazin.«